Bayerische Motoren Werke AG BMW Ła BMW ła ze na dita todesca produtora de autoveicołi e motoveicołi, co sede a Monaco de Baviera. Fondada ofisialmente inte'l 1917 inisialmente par prodùzer motori d'aèreo, ła ga estendesto progresivamente ła so atività fin a deventar una de łe caze automobiłìsteghe pì inportanti e prestijoze de'l mondo par ła cuałità costrutiva e ła modernità tecnołòzega e inzenjerìstega dei so prodoti. Inte'l 2017, el grupo BMW el ga vendesto a łiveło mondiałe automobiłi e motoveicołi a do ròde . Durante ła prima guera mondiałe, l'industria mecànega todesca ła jera inpenjà a mejorar ła potensa e l'afidabiłità dei novi aèrei da casa che, par ła prima volta, i rivestiva un inportante ròło bełico e no soło. Anca ła Daimler ła gavea metesto a punto un motor aereonàutego, reałizà da ła consosiada austriaga Austro-Daimler e zviłupà da Max Friz, uno dei briłanti inzenjeri de'l reparto corse Daimler, ła cui atività ła zera sospeza a cauza de ła guera. Ordenada dal goèrno austriago, par razon de sełerità produtiva ła costrusion dei motori Austro-Daimler ze stà afidà a ła łisensiataria bavareze , dita de Monaco de Baviera fondada inte'l 1913 da Karl Rapp e Julius Auspitzer, indove anca Friz se ga trasferìo co ła speransa de védar reałizà el só projeto par un motor de aèreo co sìe siłindri in łinea e àlbaro a came in testa, capase de funsionar a cuote asè ełevàe, ben oltra i 5.000 metri. A ła Rapp, in veste de suparvizor tècnego de l'aviasion miłitar austro-ungàrega, A zera prezente l'inzenjèr Josef Popp, a'l cuało Friz el ga mostrà i dezenji de'l só novo motor. Popp ga capìo suito che se tratava de un propulsor tecnołozegamente tanto avansà e ne ga caldezà l'adosion a ła Rapp Motorenwerke. El protòtipo de'l novo motor l'è stà ben presto reałizà, mostrando doti de potensa e łezieresa ben supariori a ła produsion de l'epoca. Ła novità ga destà suìto l'intarese del Reich todesco che, al fin de reconcuistar ła supremasia inte'i siełi, ne ga comisionà ła costrusion in 600 ezenplari. El 7 de marso 1916 ła se ga fondesto co n'altra azienda todesca de Monaco costrutora de motori d'aereo, ła de l'inzegnèr Gustav Otto, so fiol del pì famozo Nikolaus August Otto ; łe do aziende, pur continuando ad operar co łe sìngołe razon sosiałe, xe andà costituir un consorsio industriałe rezistrà cofà , co sede al nùmaro 76 de ła Lerchenauer Straße. Ma nonostante ła sigla non ła sia oncora cueła de l'ancò famozo costrutor automobiłìstego e motosiclìstego bavareze, alcuni stòreghi asume pròpio el 7 de marso 1916 come data de nasita de ła BMW, anca se ofisialmente ła marca ła jera oncora inezistente. Pochi mesi drìoman ła fuzxion, Gustav Otto ga łasà l'azienda omonèma, che de łì a pochisimo ła ga serà i batenti. In pràtega, da sto ponto in po', ła BFW se ga catà a detener ła soła , ma no ze pasà tanto tenpo che anca Karl Rapp ga desidesto de ritirarse da ła diresion de ła so azienda e 'l 26 de novenbre 1916, Josef Popp ne ga ciapà ła guida mudando ła razon sosiałe de ła in . Tałe canbiamento de razon sosiałe ze stà datà 21 de łujo 1917 e co ła so rezistrasion a ła Càmara de Comercio, ła marca BMW ga fazesto par ła prima volta ła so conparsa inte el panorama de l'industria motorìstega todesca, e par tanti altri stòrehi A ze stada staltra ła data de nasita ofisiałe del costrutor bavareze.